אנריקו ולנטיני

אנריקו ולנטיני (בגרמנית: Enrico Valentini; נולד ב-20 בפברואר 1989) הוא כדורגלן גרמני ממוצא איטלקי המשחק בעמדת המגן הימני בנירנברג.

קריירה
ולנטיני גדל במחלקת הנוער של נירנברג, ולקראת עונת 2008/2009 קודם לקבוצת המילואים של המועדון.

ביולי 2010 הצטרף לו.פ.ר. אאלן מהליגה הגרמנית השלישית. בתום עונת 2011/2012 העפיל עם הקבוצה לבונדסליגה השנייה. במרץ 2012 האריך את חוזהו בקבוצה עד ליוני 2014.

בפברואר 2014 חתם על חוזה לשלוש שנים בקרלסרוהה מהליגה השנייה. במסגרת החוזה הוסכם שוולנטיני יסיים את העונה במדי ו.פ.ר. אאלן, ויעבור לקרלסוהה רק ביולי.

ביולי 2017 עבר בהעברה חופשית לקבוצת נעוריו, נירנברג, גם היא מהליגה השנייה, ובתום העונה העפיל עם הקבוצה לבונדסליגה. את עונת 2018/2019 בבונדסליגה סיימה הקבוצה במקום האחרון, ושבה לליגת המשנה.

ב-30 באוקטובר 2019, במשחק נגד פ.צ. קייזרסלאוטרן במסגרת הסיבוב השני של הגביע הגרמני, נפצע שוערה של נירנברג בדקה ה-115 של תוספת הזמן ואת אפודת השוער קיבל ולנטיני, מפני שלקבוצתו לא נותרו חילופים זמינים. בדו-קרב בעיטות העונשין שנערך בתום הזמן החוקי וההארכה לא הצליח ולנטיני לעצור אף בעיטה, וקבוצתו הפסידה 5–6 והודחה מהמפעל.

בפברואר 2020 האריך את חוזהו בקבוצה עד ליוני 2022, ולקראת עונת 2020/2021 הפך ולנטיני לקפטן הקבוצה.

קישורים חיצוניים

הערות שוליים

כדורגלנים גרמנים
מגני כדורגל גרמנים
כדורגלני ו.פ.ר. אאלן
כדורגלני קרלסרוהה
כדורגלני נירנברג
גרמנים שנולדו ב-1989